
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/115-26
1. јул 2026. године
Б е о г р а д

З А П И С Н И К
22. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ
И ЛОКАЛНУ САМОУПРАВУ,  ОДРЖАНЕ 17. ЈУНА 2026. ГОДИНЕ

	Седница је почела у 9,00 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Драган Николић, Јован Палалић, Биљана Илић Стошић, Лидија Начић, Наташа Милић Милаш, Ристо Костов и Ана Крстић.

	Седници су  присуствовали и: Ивана Стаматовић, заменик члана Јасмине Палуровић, Милија Милетић, заменик члана Ђорђа Комленског и Борис Бајић, заменик члана проф. др Балинта Пастора. 

Седници нису присуствовали чланови Одбора: Павле Грбовић, Александар Јовановић, проф. др Јелена Јеринић, Филип Таталовић, Верица Милановић и Дејан Шулкић, као ни њихови заменици.

Седници Одбора су присуствовали и Јован Ћосић, помоћник министра за нормативне послове и Владимир Винш, помоћник министра за међународну сарадњу и стратешко планирање.

Председник Одбора је обавестио чланове и заменике чланова Одбора да је седница Одбора, у складу са чланом 72. став 2. Пословника Народне скупштине,  сазвана у року краћем од рока предвиђеног Пословником, како би Одбор размотрио предлоге закона о којима ће Народна скупштина расправљати на седници.

Председник Одбора је, у складу са чланом 76. Пословника Народне скупштине, предложио да Одбор обави заједнички начелни претрес о свим тачкама предложеног дневног реда, након чега би се појединачно гласало о свакој тачки, а чланови и заменици чланова Одбора су једногласно усвојили наведени предлог. 

Чланови и заменици чланова Одбора су већином гласова утврдили следећи

Д н е в н и  р е д :

1. Разматрање Предлога закона о изменама и допунама Закона о јавном тужилаштву, који је поднела Влада (број 011-2002/26 од 16. јуна 2026. године), у начелу;
2. Разматрање Предлога закона о измени Закона о судијама, који је поднела Влада (број 011-2003/26 од 16. јуна 2026. године), у начелу;
3. Разматрање Предлога закона о изменама Закона о Високом савету тужилаштва, који је поднела Влада (број 011-2000/26 од 16. јуна 2026. године), у начелу;
4. Разматрање Предлога закона о изменама Закона о седиштима и подручјима судова и јавних тужилаштава, који је поднела Влада (број 011-1999/26 од 16. јуна 2026. године), у начелу;
5. Разматрање Предлога закона о измени Закона о организацији и надлежности државних органа за борбу против високотехнолошког криминала, који је поднела Влада (број 011-2001/26 од 16. јуна 2026. године), у начелу;
6. Разматрање Предлога закона о потврђивању Уговора између Републике Србије и Народне Републике Кине о изручењу, који је поднела Влада (број 011-1651/26 од 30. априла 2026. године), у начелу;
7. Разматрање Предлога кандидата за избор чланова Већа Агенције за спречавање корупције, који је поднео министар правде (број 119-1619/26 од 28. априла 2026. године).


ОБЈЕДИЊЕНА РАСПРАВА – од 1. до 5. тачке: Разматрање Предлога закона о изменама и допунама Закона о јавном тужилаштву, који је поднела Влада (број 011-2002/26 од 16. јуна 2026. године), у начелу; Разматрање Предлога закона о измени Закона о судијама, који је поднела Влада (број 011-2003/26 од 16. јуна 2026. године), у начелу; Разматрање Предлога закона о изменама Закона о Високом савету тужилаштва, који је поднела Влада (број 011-2000/26 од 16. јуна 2026. године), у начелу; Разматрање Предлога закона о изменама Закона о седиштима и подручјима судова и јавних тужилаштава, који је поднела Влада (број 011-1999/26 од 16. јуна 2026. године), у начелу; Разматрање Предлога закона о измени Закона о организацији и надлежности државних органа за борбу против високотехнолошког криминала, који је поднела Влада (број 011-2001/26 од 16. јуна 2026. године), у начелу.

Јован Ћосић је изнео да су предложени закони припремљени од стране Министарства правде на основу препорука Венецијанске комисије,  које су у потпуности унете у предложене законе.
Навео је да су најзначајније измене налазе у Предлогу закона о изменама и допунама Закона о јавним тужилаштвима, а оне се односе на одредбе које уређују питања комисије која одлучује о приговорима против упутства за поступање у конкретном предмету јавних тужилаца и против решења о деволуцији и супституцији, надлежности Врховног јавног тужилаштва у погледу међународне сарадње и, на крају,  привременог упућивања јавних тужилаца из једног у друго јавно тужилаштво.
Нагласио је да се значајније новине односе и на Предлог закона о измени Закона о организацији и надлежности државних органа за борбу против високотехнолошког криминала, садржане у одредбама о именовању руководиоца посебног одељења за борбу против високотехнолошког криминала и о професионализацији јавних тужилаца распоређених у наведено одељење.
Навео је да је погледу Предлога закона о изменама Закона о Високом савету тужилаштва извршено усклађивање са Предлогом закона о изменама и допунама Закона о јавним тужилаштвима.
У погледу Предлога закона о измени Закона о судијама нагласио је да је прихваћена препорука Венецијанске комисије о броју мандата председника судова.
Рекао је да се Предлогом закона о изменама Закона о седиштима и подручјима судова и јавних тужилаштава мењају прелазне одредбе Предлога закона о продуживању рокова за почетак рада новообразованих судова и јавних тужилаштава.  

Угљеша Мрдић је указао да су предложеним законима унапређена решења у погледу рада и организације правосудних органа, у складу са препорукама Венецијанске комисије.

Драган Николић  је похвалио усаглашавање правосудног законодавства са препорукама Венецијанске комисије, које је у довољној мери искључило самовољу носилаца судске и јавнотужилачке функције.

	Након закључења обједињене расправе прешло се на одлучивање.

ПРВА ТАЧКА: Разматрање Предлога закона о изменама и допунама Закона о јавном тужилаштву, који је поднела Влада (број 011-2002/26 од 16. јуна 2026. године), у начелу.
Председник Одбора је ставио на гласање предлог да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама и допунама Закона о јавном тужилаштву, који је поднела Влада, у начелу, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су једногласно усвојили овај предлог.

ДРУГА ТАЧКА: Разматрање Предлога закона о измени Закона о судијама, који је поднела Влада (број 011-2003/26 од 16. јуна 2026. године), у начелу.
Председник Одбора је ставио на гласање предлог да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о измени Закона о судијама, који је поднела Влада, у начелу, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су једногласно усвојили овај предлог.

ТРЕЋА ТАЧКА: Разматрање Предлога закона о изменама Закона о Високом савету тужилаштва, који је поднела Влада (број 011-2000/26 од 16. јуна 2026. године), у начелу.
Председник Одбора је ставио на гласање предлог да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама Закона о Високом савету тужилаштва, који је поднела Влада, у начелу, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су једногласно усвојили овај предлог.
ЧЕТВРТА ТАЧКА: Разматрање Предлога закона о изменама Закона о седиштима и подручјима судова и јавних тужилаштава, који је поднела Влада (број 011-1999/26 од 16. јуна 2026. године), у начелу.

Председник Одбора је ставио на гласање предлог да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама Закона о седиштима и подручјима судова и јавних тужилаштава, који је поднела Влада, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су једногласно усвојили овај предлог.

ПЕТА ТАЧКА: Разматрање Предлога закона о измени Закона о организацији и надлежности државних органа за борбу против високотехнолошког криминала, који је поднела Влада (број 011-2001/26 од 16. јуна 2026. године), у начелу.

Председник Одбора је ставио на гласање предлог да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о измени Закона о организацији и надлежности државних органа за борбу против високотехнолошког криминала, који је поднела Влада, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су једногласно усвојили овај предлог.

ШЕСТА ТАЧКА: Разматрање Предлога закона о потврђивању Уговора између Републике Србије и Народне Републике Кине о изручењу, који је поднела Влада (број 011-1651/26 од 30. априла 2026. године), у начелу.

Владимир Винш је нагласио да се Предлогом закона о потврђивању Уговора између Републике Србије и Народне Републике Кине о изручењу по први пут регулише наведено питање, чиме се стварају основи за чвршћу и обавезнију сарадњу између две земље, нарочито у погледу свих облика криминала и спречавања избегавања одговорности пред органима једне државе бекством у другу државу.
Навео је списак питања која се регулишу Предлогом закона, односно основну садржину предметног међународног уговора.

Како није било пријављених за реч, председник Одбора је закључио расправу и ставио на гласање предлог да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлога закона о потврђивању Уговора између Републике Србије и Народне Републике Кине о изручењу, који је поднела Влада, као и да за известиоца Одбора на седници Народне скупштине, буде одређен др Угљеша Мрдић, председник Одбора.

Чланови и заменици чланова Одбора су већином гласова усвојили овај предлог.

СЕДМА ТАЧКА: Разматрање Предлога кандидата за избор чланова Већа Агенције за спречавање корупције, који је поднео министар правде (број 119-1619/26 од 28. априла 2026. године).

Председник Одбора је подсетио чланове и заменике чланова Одбора на одредбе  Закона о спречавању корупције  којима су прописана правила за избор чланова Већа Агенције за спречавање корупције. 
Председник Одбора је обавестио чланове и заменике чланова Одбора да је министар правде Ненад Вујић Народној скупштини доставиo предлог 11 кандидата, који су у складу са прописаним законским условима на делу теста на којем се оцењује стручна оспособљеност, знање и вештине остварили најмање 80 бодова и који су  положили део теста на коме се оцењује професионални интегритет.

Владимир Винш је изнео активности које су спровели Министарство правде и Правосудна академија у поступку избора чланова Већа за спречавање корупције и резултатима поступка избора.

Како није било пријављених за реч, председник Одбора је закључио расправу и ставио на гласање предлог да Одбор констатује да је министар правде Предлог кандидата за избор чланова Већа Агенције за спречавање корупције утврдио као овлашћени предлагач,  у складу са чланом 24. став 1. Закона о спречавању корупције; да Одбор констатује да је министар правде Ненад Вујић Народној скупштини предложио 11 кандидата, који су у складу са наведеним чланом закона на делу теста на којем се оцењује стручна оспособљеност, знање и вештине остварили најмање 80 бодова и који су  положили део теста на коме се оцењује професионални интегритет; да Одбор одлучи да предложи Народној скупштини да размотри  Предлог кандидата за избор чланова Већа Агенције за спречавање корупције и донесе одлуку о избору четири члана Већа, у складу са чланом 22. став 1. Закона о спречавању корупције и да за известиоца Одбора на седници Народне скупштине буде одређен др Угљеша Мрдић, председник Одбора.

Чланови и заменици чланова Одбора су већином гласова усвојили овај предлог.

[bookmark: _GoBack]Седница је завршена у 9, 35 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


